Zygmunt Miłoszewski

Zygmunt Miłoszewski (* 8. máj 1976, Varšava, Poľsko) je poľský spisovateľ a novinár, autor kriminálnych románov o prokurátorovi Teodorovi Szackom.

Narodil sa a vyrastal vo Varšave. V roku 1995 začal pracovať ako novinár v denníku Super Express, do ktorého písal reportáže zo súdnych siení. Neskôr pracoval s inými vydavateľmi. Od roku 2003 pracuje ako novinár pre poľské vydanie spravodajského týždenníka Newsweek.

Dielo 
 2005 - Domofon   
 2006 - Góry Żmijowe 
 2013 - Bezcenny , (v českom preklade ako „Nezaplatitelný“, nakladateľstvo Host, február 2015, preklad Tereza Pogodová)

Kriminálne príbehy s prokurátorom Teodorom Szackim 
 2007 - Uwikłanie, (v českom preklade ako „Zapletení“, nakladateľstvo Host, 2011, preklad Pavel Peč)
 2011 - Ziarno prawdy, (v českom preklade ako „Zrnko pravdy“, nakladateľstvo Host, 2014, preklad Tereza Pogodová)
 2014 - Gniew

Slovenské preklady

Kriminálne príbehy s prokurátorom Teodorom Szackim 
 2014 - Zapletení, (vydavateľstvo Premedia, 2014, preklad Alexander Horák)
 2014 - Zrnko pravdy, (vydavateľstvo Premedia, 2014, preklad Tomáš Horváth)
 2015 - Hnev, (vydavateľstvo Premedia, 2015, preklad Alexander Horák)

Ocenenia 
 2006 - ocenenie v súťaži Nagroda Literacka im. Kornela Makuszyńskiego za rozprávky pre deti Góry Żmijowe
 2008 - cena Nagroda Wielkiego Kalibru za najlepší kriminálny román a senzácia roku 2007 za Uwikłanie
 2011 - nominácia na prestížne poľské ocenenie Paszport Polityki, ktoré udeľuje týždenník "Polityka"

Film 
V roku 2010 natočil režisér Jacek Bromski filmovú adaptáciu románu Uwikłanie. Film mal premiéru 3. júna 2011.
V roku 2014 natočil režisér Borys Lankosz filmovú adaptáciu románu Zrnko pravdy. Film mal premiéru 19. januára 2015.

Externé odkazy 
 Zygmunt Miłoszewski na stránkach vydavateľstva W.A.B.

Zdroj 
 

Poľskí novinári
Poľskí spisovatelia
Osobnosti z Varšavy